വീടിെന്റ കോണ്ക്രീറ്റ് ഇടിഞ്ഞുവീണ് തൊഴിലാളിക്ക് പരിക്ക് കോട്ടയം: കോട്ടയം ദിവാന് കവല വൈ.എം.എ റോഡില് നിര്മാണത്തിലിരുന്ന വീടിെന്റ കോണ്ക്രീറ്റ് ഇടിഞ്ഞുവീണ് അന്തര്സംസ്ഥാന തൊഴിലാളിക്ക് പരിക്ക്. വെസ്റ്റ് ബംഗാള് സ്വദേശി ദിബംഗറിനാണ് 45 പരിക്കേറ്റത്. വ്യാഴാഴ്ച വൈകീട്ട് നാലോടെയാണ് സംഭവം. വീടിെന്റ രണ്ടാമത്തെ നിലയില് എലിവേഷന് മോഡിഫിക്കേഷെന്റ ഭാഗമായി കോണ് ആകൃതിയില് കോണ്ക്രീറ്റ് ചെയ്ത ഭാഗമാണ് മറിഞ്ഞുവീണത്. കോണ്ക്രീറ്റ് പൂര്ണമായി ഇടിഞ്ഞ് താഴേക്ക് പതിച്ചു. ഈസമയം താഴെനിന്നിരുന്ന തൊഴിലാളികള് ഓടിമാറിയെങ്കിലും ദിബംഗറിന് പുറത്തുകടക്കാനായില്ല. സാരമായി പരിക്കേറ്റ ദിബംഗറിനെ കോട്ടയം അഗ്നിരക്ഷാസേനയുടെ ആംബുലന്സില് കോട്ടയം മെഡിക്കല് കോളജ് ആശുപത്രിയില് പ്രവേശിപ്പിച്ചു. അശാസ്ത്രീയ നിര്മാണമാണ് അപകടത്തിന് ഇടയാക്കിയതെന്ന് അഗ്നിരക്ഷാസേന ഉദ്യോഗസ്ഥര് പറഞ്ഞു. സ്റ്റേഷന് ഓഫിസര് അജിത് കുമാറിെന്റ നേതൃത്വത്തിലുള്ള സംഘമാണ് രക്ഷാപ്രവര്ത്തനത്തിന് നേതൃത്വം നല്കിയത്.